KINNITATUD

RMK riigihangete osakonna juhataja

käskkirjaga nr. 1-47.2737/1

## Hanke nimetus ja viitenumber

* 1. Hanke nimetus: **Helikopteriga metsataimede transport**
  2. Riigihanke viitenumber: 259969
  3. Klassifikatsioon: 60400000-2 Õhutransporditeenused
  4. Hankemenetluse liik: avatud hankemenetlus

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuste esitamine

Pakkumus tuleb esitada elektrooniliselt eRHR-i keskkonna kaudu aadressil [https://riigihanked.riik.ee](https://riigihanked.riik.eehanketeates) hanketeates toodud ajaks.

### pakkumuste avamine

Pakkumused avatakse hankija poolt eRHR-i keskkonnas hanketeates toodud aja saabumise järel.

## Hanke tehniline kirjeldus

* 1. Hanke tulemusel tellitakse metsataimede transporti helikopteriga veokiga ligipääsetavast vahelaost taimede istutuskohta raielangil või muul metsastataval alal vms sihtkohta eeldatavalt **alates 01.04.2023.a. kuni 31.12.2026.a.**
  2. Raamleping sõlmitakse ühe pakkujaga tähtajaga kuni 31.12.2026 või rahalise mahu täitumiseni, sõltuvalt sellest kumb tingimus saabub varem. Teenuseid tellitakse olenevalt hankemenetluse kulgemisest alates 01.04.2023 kuni 31.12.2026, võimalusel võib teenuse tellimisega alustada enne 01.04.2023. Hankemenetluse kulgemise pikenemisel üle 01.04.2023, võib lepingu sõlmida hiljem.
  3. Raamlepingu maksimaalne võimalik kogumaksumus on kuni 600 000 eurot ilma käibemaksuta. Raamlepingu alusel tellitava teenuse kogus sõltub hankija reaalsest vajadusest ja olemasolevatest võimalustest. Hankija jätab endale õiguse tellida sarnaseid teenuseid ja töid väljaspool raamlepingut vastavalt vajadusele.
  4. **Teenuse kirjeldus:**
     1. Teenuse tellimine toimub vajadusepõhiselt tellimuste alusel. Tellimused esitatakse vähemalt 2 nädalat enne soovitud teenuse osutamise algust. Tellimuses näidatakse ära metsataimede vahelao asukohad, istutusobjektid/istutuskohad ning taimede kogused.
     2. Metsataimed on pakitud transpordikottidesse vastavalt istutusobjektil istutuskohtades vajaminevale kogusele.
     3. Istutusmaterjali koti (foto 1) kaal on maksimaalselt 240 kg.
     4. Istutusmaterjali kotid toimetatakse helikopteriga istutusobjektile ripplastina (foto 2) tellimuses etteantud koordinaatide järgi.
     5. Istutusmaterjali kottide kinnitamisel ripplastina ning vabastamiseks istutusobjektil ei maanduta helikopteriga. Ripplasti kinnitamise viib läbi pakkuja maapealse teeninduse meeskond. Ripplasti vabastamine sihtkohas peab toimuma helikopteri meeskonna poolt, s.o vastava tehnilise vahendi abil ilma maapealse teeninduse meeskonna osaluseta.
     6. Teenust osutatakse sõltuvalt ilmastikust aprillis, mais ja septembris.
     7. Tellimused esitatakse metsakasvatuse piirkondade lõikes (Kirde, Kagu, Edela). Tellija esindajateks on metsakasvatuse piirkonna metsakasvatusjuhid:

a. Ilmar Paal, tel 5045512, [ilmar.paal@rmk.ee](mailto:ilmar.paal@rmk.ee)

b. Indrek Karolin, tel 5053723, [indrek.karolin@rmk.ee](mailto:indrek.karolin@rmk.ee)

c. Priit Kõresaar, tel 5262955, [priit.koresaar@rmk.ee](mailto:priit.koresaar@rmk.ee)

* 1. **Nõuded helikopterile ja teenuse osutajale**
     1. Kasutatava helikopteri ripplasti tõstevõime peab olema vähemalt 240 kg.
     2. Helikopter peab olema varustatud ripplasti tõstmiseks vajalike vahenditega (fotod 3 ja 4).
     3. Helikopteriga tõstetööde teostajal peab olema Eesti õhuruumis kehtiv KÕRGE RISKITASEMEGA ÄRILISTE ERILENDUDE LUBA, millel peab olema:
        1. eraldi väljatoodud „lubatud erilennuna KOPTERI RIPPLASTILENNUD“;
        2. märgitud helikopteri tunnus, millega on lubatud erilende sooritada;
        3. märgitud lubatud tööpiirkonnana Eesti õhuruum.
     4. Pakkuja kohustub ise hankima kõik helikopteri teenuse osutamiseks vajalikud load ja kooskõlastused.
     5. Pakkuja peab olema hanketingimustele vastava helikopteri omanik või omama hankeperioodi pikkusele vastavat sobiva helikopteri rendilepingut või muud sobivat lepingut.
     6. Pakkuja peab tagama tehniliste probleemide korral hanketingimustele vastava asendushelikopteri ning tellimuste täitmise.
     7. Pakkuja peab tagama teenuse osutamiseks vajaliku maapealse teeninduse ja meeskonna. Pakkuja vastutab teenuse osutamisel ohutuse eest.
  2. **Fotod:**

Foto 1



Foto 2



Foto 3



Foto 4



* 1. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
  2. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“.

Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

## Pakkumuse hinna ja eseme väljendamise viis ja hindamiskriteeriumid

## Pakkuja esitab eRHR keskkonnas täidetava pakkumuse maksumuse vormi.

## Hankija hindab pakkumusi lähtuvalt nende maksumusest, madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".

## Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.

* 1. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse raamleping ühe edukaks tunnistatud pakkujaga.
  2. Raamlepinguga ei võrdsustata edukaks tunnistatud pakkumust, vaid sõlmitakse eraldi leping. Raamlepingu projekt on toodud hankedokumentide lisades.
  3. Hankeleping sõlmitakse tähtajaga kuni 31.12.2026 või rahalise mahu täitumiseni, sõltuvalt sellest kumb tingimus saabub varem. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  4. Hankija ei ole raamlepingu täitmisel seotud lepingu eeldatava mahuga, teenuseid tellitakse vastavalt reaalsele vajadusele ja olemasolevatele võimalustele. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. Kõigi pakkumuste või vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Raamlepingu vorm
  2. Lisa 2 – Pakkumuses kasutatavad vormid